CELEX: 52022PC0162
Language: lv
Date: 2022-03-31
Title: Grozīts priekšlikums EIROPAS PARLAMENTA UN PADOMES REGULA par grozījumiem Regulā (ES) Nr. 1303/2013 un Regulā (ES) Nr. 223/2014 attiecībā uz palielinātu priekšfinansējumu no “REACT-EU” resursiem

EIROPAS KOMISIJA
            Briselē, 31.3.2022
            COM(2022) 162 final
            2022/0096(COD)
            
            Grozīts priekšlikums
            EIROPAS PARLAMENTA UN PADOMES REGULA
            par grozījumiem Regulā (ES) Nr. 1303/2013 un Regulā (ES) Nr. 223/2014 attiecībā uz palielinātu priekšfinansējumu no “REACT-EU” resursiem
            
               
         
         
            
               PASKAIDROJUMA RAKSTS
            
            
               1.PRIEKŠLIKUMA KONTEKSTS
            
            
               •Priekšlikuma pamatojums un mērķi
            
            
               
                  2022. gada 23. martā Eiropas Komisija pieņēma tiesību akta priekšlikumu grozīt Regulas (ES) Nr. 1303/2013 un (ES) Nr. 223/2014, lai noteiktu ārkārtējas un mērķētas izmaiņas, reaģējot uz Krievijas Federācijas iebrukumu Ukrainā un turpmāko ietekmi uz Eiropas Savienību, it īpaši uz vairākiem tās austrumu reģioniem. 
               
               
                  Priekšlikuma mērķis bija nodrošināt vairāk sākotnējā priekšfinansējuma kohēzijas politikas fondu un Eiropas Atbalsta fonda vistrūcīgākajām personām (FEAD) atbalstītajām 2014.–2020. gada programmām, kas izmaksājams saskaņā ar “REACT-EU” (Atveseļošanas palīdzību kohēzijai un Eiropas teritorijām) un ko finansē no Eiropas Atveseļošanas instrumenta “NextGenerationEU”.
               
               
                  Komisija jau ir veikusi pasākumus, lai šajā sakarā palīdzētu dalībvalstīm, izmantojot savu 2022. gada 8. marta iniciatīvu “Kohēzijas rīcība bēgļu atbalstam Eiropā” (“CARE”). 
               
               
                  Eiropadome 2022. gada 24. un 25. marta sanāksmē apsprieda Krievijas militāro agresiju pret Ukrainu un sanāksmes secinājumos aicināja Komisiju izstrādāt papildu priekšlikumus ES atbalsta pastiprināšanai, lai nodrošinātu, ka var ātri mobilizēt ES finansējumu bēgļiem un viņu izmitinātājiem.
               
               
                  Atsaucoties uz aicinājumu, Komisija virza šo priekšlikumu, grozot 2022. gada 23. marta likumdošanas priekšlikumu. Tā kā viena no efektīvākajām metodēm finansējuma ātrai mobilizēšanai ir izmantot “vienkāršotu izmaksu iespējas”, kas ļauj vieglāk un ātrāk īstenot kohēzijas politikas fondus, vienlaikus samazinot administratīvo nastu, šis priekšlikums izveido jaunas vienības izmaksas. Jaunās vienības izmaksas dalībvalstis var izmantot, lai atvieglotu to personu pamatvajadzību un atbalsta finansēšanu, kurām piešķirta pagaidu aizsardzība saskaņā ar Padomes Īstenošanas lēmumu (ES) 2022/382 visās dalībvalstīs, kur persona atrodas. Vienības izmaksas kopumā var izmantot ne vairāk kā 13 nedēļas, sākot no dienas, kad persona ierodas Eiropas Savienībā.
               
            
            
               •Saskanība ar attiecīgajā politikas jomā pastāvošajiem noteikumiem
            
            
               
                  Priekšlikums ir saskanīgs ar vispārējo tiesisko regulējumu, kas noteikts Eiropas strukturālajiem un investīciju fondiem, un satur tikai mērķētus un izņēmuma kārtas grozījumus Regulās (ES) Nr. 1303/2013 un (ES) Nr 223/2014. Priekšlikums arī papildina iepriekšējo šīs regulas grozījumu priekšlikumu saskaņā ar Komisijas 2022. gada 8. marta “CARE” priekšlikumu, kā arī citus pasākumus, kuru mērķis ir risināt pašreizējo bezprecedenta situāciju.
               
            
            
               •Saskanība ar citām Savienības politikas jomām
            
            
               
                  Priekšlikums nepārsniedz mērķētus ārkārtas grozījumus Regulā (ES) Nr. 1303/2013 un Regulā (ES) Nr. 223/2014 un ieturēts saskaņā ar pārējo Savienības rīcībpolitiku.
               
            
            
               2.JURIDISKAIS PAMATS, SUBSIDIARITĀTE UN PROPORCIONALITĀTE
            
            
               •Juridiskais pamats
            
            
               
                  Šā priekšlikuma pamats ir Līguma par Eiropas Savienības darbību 175. panta 3. punkts un 177. pants.
               
            
            
               •Subsidiaritāte (neekskluzīvas kompetences gadījumā) 
            
            
               
                  Tā kā tādu problēmu risinājumu, ko rada ļoti liels ieradušos no Ukrainas bēgošo skaits, nevar pietiekami labi panākt atsevišķās dalībvalstīs, bet labāk var sasniegt Savienības līmenī, Savienība saskaņā ar Līguma par Eiropas Savienību 5. pantā noteikto subsidiaritātes principu var noteikt lielāku priekšfinansējuma summu, kas izmaksājama saskaņā ar “REACT-EU”, un paredzēt jaunu vienkāršotu vienības izmaksu iespēju.
               
            
            
               •Proporcionalitāte
            
            
               
                  Priekšlikums ir ārkārtējas mērķētas izmaiņas, kas nepārsniedz to, kas nepieciešams, lai sasniegtu mērķi nodrošināt lielāku priekšfinansējuma summu, kas izmaksājama saskaņā ar “REACT-EU”, un noteikt jaunas vienības izmaksas, lai atbalstītu pasākumus migrācijas problēmu risināšanai, ko izraisījusi Krievijas Federācijas militārā agresija, un atvieglotu attiecīgo nastu publiskajiem budžetiem, tādējādi ļaujot mobilizēt ieguldījumus, reaģējot uz plaši izplatīto sabiedrības veselības krīzi, kas ietekmē reģionu izaugsmi.
               
            
         
         
            
               •Juridiskā instrumenta izvēle
            
            
               
                  Regula ir piemērots instruments, kas noteiktu lielāku priekšfinansējuma summu, kura izmaksājama saskaņā ar “REACT-EU”, un izveidotu jaunas vienības izmaksas, kas vajadzīgas risinājumam bezprecedenta apstākļos.
               
            
            
               3.RETROSPEKTĪVĀS IZVĒRTĒŠANAS, APSPRIEŠANOS AR IEINTERESĒTAJĀM PERSONĀM UN IETEKMES NOVĒRTĒŠANAS REZULTĀTI
            
            
               •Retrospektīvās izvērtēšanas / spēkā esošo tiesību aktu atbilstības pārbaudes
            
            
               
                  Neattiecas.
               
            
            
               •Apspriešanās ar ieinteresētajām personām
            
            
               
                  Priekšlikums izstrādāts pēc augsta līmeņa viedokļu apmaiņas ar citām iestādēm un dalībvalstīm. Tā kā ietekmes novērtēšana netiek prasīta, sabiedriska apspriešana nav vajadzīga.
               
            
            
               •Ekspertu atzinumu pieprasīšana un izmantošana
            
            
               
                  Neattiecas.
               
            
            
               •Ietekmes novērtēšana
            
            
               
                  Ietekmes novērtēšana tika veikta, gatavojot Regulas (ES) Nr. 1303/2013 un Regulas (ES) Nr. 223/2014 priekšlikumu. Pašreizējām mērķētajām izmaiņām, ar kurām reaģē uz kritisku situāciju, nav vajadzīgs atsevišķs ietekmes novērtējums.
               
            
            
               •Normatīvā atbilstība un vienkāršošana
            
            
               Neattiecas.
            
            
               •Pamattiesības
            
            
               Neattiecas
            
            
               4.IETEKME UZ BUDŽETU
            
            
               
                  Ierosinātie grozījumi Komisijas 2022. gada 23. marta priekšlikumā neprasa izmaiņas 2021.–2027. gada DFS saistību apropriācijās. 
               
               
                  Jauno vienības izmaksu izmantošana veicinātu līdzekļu izmaksas paātrināšanu.
               
            
            
               5.CITI ELEMENTI
            
            
               •Īstenošanas plāni un uzraudzīšanas, izvērtēšanas un ziņošanas kārtība
            
         
         
            
               
                  Pasākumu īstenošana tiks uzraudzīta un par to tiks ziņots ar Regulām (ES) Nr. 1303/2013 un (ES) Nr. 223/2014 izveidoto vispārējo ziņošanas mehānismu satvarā.
               
            
            
               •Skaidrojoši dokumenti (direktīvām)
            
            
               
                  Neattiecas.
               
            
            
               •Detalizēts priekšlikuma specifisko noteikumu skaidrojums
            
            
               
                  Ierosinātais grozījums Komisijas 2022. gada 23. marta priekšlikumā paredz ieviest jaunas vienības izmaksas, lai atbalstītu pasākumus Krievijas Federācijas militārās agresijas izraisīto migrācijas problēmu risināšanai.
               
            
            
               2022/0096 (COD)
            
            
               Grozīts priekšlikums
            
            
               EIROPAS PARLAMENTA UN PADOMES REGULA
            
            
               par grozījumiem Regulā (ES) Nr. 1303/2013 un Regulā (ES) Nr. 223/2014 attiecībā uz palielinātu priekšfinansējumu no “REACT-EU” resursiem
            
            
               Komisijas priekšlikumu COM(2022) 145 groza šādi:
            
            
               (1)virsrakstu aizstāj ar šādu: 
            
            
               “EIROPAS PARLAMENTA UN PADOMES REGULA
            
            
               par grozījumiem Regulā (ES) Nr. 1303/2013 un Regulā (ES) Nr. 223/2014 attiecībā uz palielinātu priekšfinansējumu no “REACT-EU” resursiem un vienības izmaksu ieviešanu”;
            
            
               (2)iekļauj šādu 5.a apsvērumu:
            
            
               “Turklāt, lai vienkāršotu Eiropas strukturālo un investīciju fondu izmantošanu un samazinātu administratīvo nastu dalībvalstu pārvaldei un saņēmējiem Krievijas Federācijas militārās agresijas izraisīto migrācijas problēmu risināšanā, ir jānosaka vienības izmaksas. Šīm vienības izmaksām jāatvieglo pamatvajadzību un atbalsta finansēšana personām, kurām saskaņā ar valstu tiesību aktiem ir piešķirta pagaidu aizsardzība vai citāda adekvāta aizsardzība saskaņā ar Padomes Īstenošanas lēmumu (ES) 2022/382
                  1
                un Padomes Direktīvu 2001/55/EK
                  2
                visās dalībvalstīs, kur tāda persona atrodas 13 nedēļu laikā kopš ierašanās Eiropas Savienībā. Saskaņā ar Komisijas 2022. gada 8. marta priekšlikumu “Kohēzijas rīcība bēgļu atbalstam Eiropā” (“CARE”) dalībvalstis šīs vienības izmaksas var piemērot arī tad, kad izmanto [Regulas (ES) Nr. 1303/2013 98. panta 4. punktā] paredzēto iespēju tādas darbības finansēt no ERAF, pamatojoties uz ESF piemērojamiem noteikumiem, arī tad, ja tiek iesaistīti “REACT-EU” resursi. Izmantojot vienības izmaksas, dalībvalstīm jānodrošina, ka tām ir noteikta kārtība, kas nepieciešama, lai izvairītos no vienu un to pašu izmaksu dubultas finansēšanas.”;
            
            
               (3)1. pantā pirms 1) punkta iekļauj šādu: 
            
            
               “(1) iekļauj šādu 68.c pantu: 
            
            
               68.c pants 
            
            
               Vienības izmaksas darbībās, ar kurām risina Krievijas Federācijas militārās agresijas izraisītās migrācijas problēmas 
            
            
               Lai īstenotu darbības, ar kurām risina Krievijas Federācijas militārās agresijas izraisītās migrācijas problēmas, dalībvalstis maksājumu pieteikumos deklarētajos izdevumos var iekļaut vienības izmaksas, kas saistītas ar to personu pamata vajadzībām un atbalstu, kurām ar valstu tiesību aktiem piešķirta pagaidu aizsardzība vai citāda adekvāta aizsardzība saskaņā ar Padomes Īstenošanas lēmumu (ES) 2022/382 un Padomes Direktīvu 2001/55/EK. Minētās vienības izmaksas ir 40 EUR nedēļā par katru pilnu nedēļu vai daļēju nedēļu, kurā persona atrodas attiecīgajā dalībvalstī. Vienības izmaksas kopumā var izmantot ne vairāk kā 13 nedēļas, sākot no dienas, kad persona ierodas Savienībā. 
            
         
         
            
               Uz tāda pamata aprēķinātas summas šīs regulas piemērošanas vajadzībām tiek uzskatītas par atbalsta saņēmējiem izmaksātu publiskā sektora atbalstu un tiesīgiem izdevumiem.”;
            
            
               (4)1. panta 1) punkts kļūst par 2) punktu un 2) punkts kļūst par 3) punktu;
            
            
               (5)1. pantam pievieno šādu punktu: 
            
            
               “(4)
                     131. panta 2. punktu aizstāj ar šādu:
            
            
               2. Maksājuma pieteikumā iekļautos tiesīgos izdevumus pamato kvitēti rēķini vai grāmatvedības dokumenti ar līdzvērtīgu pierādījuma spēku, izņemot atbalsta veidus, uz kuriem norādīts šīs regulas 67. panta 1. punkta b)–e) apakšpunktā, 68., 68.a, 68.b un 68.c pantā, 69. panta 1. punktā un 109. pantā un ESF Regulas 14. pantā. Attiecībā uz norādītajiem atbalsta veidiem maksājuma pieteikumā iekļautās summas ir izmaksas, kuras aprēķinātas uz piemērojamās bāzes.”
            
            
               Briselē,
            
            
               
                  Eiropas Parlamenta vārdā –
                        Padomes vārdā –
               
               
                  Priekšsēdētāja
                        Priekšsēdētājs
               
            
         
         
            
                  
                     (1)
                  
                        Padomes Īstenošanas lēmums (ES) 2022/382 (2022. gada 4. marts), ar ko Direktīvas 2001/55/EK 5. panta nozīmē konstatē no Ukrainas pārvietoto personu masveida pieplūduma esamību un nosaka pagaidu aizsardzības ieviešanu (OV L 71, 4.3.2022., 1.–6. lpp.).
               
               
                  
                     (2)
                  
                        Padomes Direktīva 2001/55/EK (2001. gada 20. jūlijs) par obligātajiem standartiem, lai pārvietoto personu masveida pieplūduma gadījumā sniegtu tām pagaidu aizsardzību, un par pasākumiem, lai līdzsvarotu dalībvalstu pūliņus, uzņemot šādas personas un uzņemoties ar to saistītās sekas (OV L 212, 7.8.2001., 12. lpp.).